Den Vest-Sjællandske Avis, 1826-06-03
Nyeste Post Efterretninger. Den Østerrigske Jagttager beretter nu omstændelig fra Constantinopel under 5te Mai Antagelsen af det Russiske Ultimatum, som Porten har besluttet, og hvoraf man endvidere seer, at Afsendelsen af de Deputerede til de Russiske Grændser skulle med det Keiserlige Russiske Hofs Gesandte paa nye forhandle og alle de Punkter hvorom der ere blevne førte Underhandlinger i Aarene imellem 1816 og 21 i Anledning af Executionen af Freden til Bucharest i Aaret 1812 og søge at bringe det til en definitiv Afgiørelse. Den 4de Mai lod Reis-Effendi kalde det Russiske Gesandskabs Tolke til sig, og giorde dem i Overvæværelse af Kiaja Bei bekiendt at Sultanen antog det Keiserlige Russiske Hofs Fordringer med fuldkommen Beredvillighed og i sin hele Udstrækning og at der strax efter Beyramsfesten den 9de Mai skal blive afgivet et skriftlig Svar paa Hr. von Minciakys Note. – Endnu den 4de om Aftenen bleve de Serviske Deputerede løsladte af Seraillet, og der afgik Courere til Fyrsterne i Moldau og Vallachiet om at sætte Alting paa den gamle Fod. – Ogsaa blev det anmeldet forde udenlandske Gesandte, at Sultanen havde udnævnet den forrige Beglikdschi Director for Divans Cancelliet, Hadi Effendi og Jbrahim Effendi, Medlem af de Ulemas, med Rang af en Molla af Scutari til Gesandte med det Ærinde, at skulle træde i Underhandling med de Russiske Gesandte paa et Sted, som nærmere bliver bestemt af det Russiske Hof. Den Keiserlige Russiske Gesandt har saavel over Jndholdet af disse a over Formen hvori den første Beslutni. Meddelelse er skeet til ham givet sin fuldkomne Tilfredshed tilkiende og strax indberettet dette saa vigtige Resultat for Fredens Vedligeholdelse til Petersborg. - Om Natten til den 30te April har Porten ved flere Tatarer, som ere blevne afsendte fra Seraskieren Redschid Mehmed Pascha erholdet den officielle Efteretning: at Messolunghi er den 22de April faldet i dens Troppers Hænder. Henimod Midten af April havde omtrent 30 Hydriotiske og Speziotiske Skibe viist sig i Farvandene af Patra for at bringe Messolung Hielp; men dette Forsøg mislykkedes aldeles da Tilgangene til Fæstningen vare spærrede ved Erobringen af Forterne Vassiladis, og Anatoliko og Capudan Paschas Flaade var opstillet i Slagtorden for at drive ethvert Angreb af Jnsurgenterne tilbage; de nærmere Omstændigheder om de Fæstninger, som ere forefaldne imellem begge Escadrer ere endnu ubekiendte. Jfølge de Beretninger, som ere ankomne fra Capudan Pascha bleve Grækerne slagne tilbage og forfulgte en betydelig Strækning; 2 af deres Skibe bleve borede i Grund og flere stærkt beskadiget, og 5 af dem maatte tage Flugten til Bugten ved Petala norden for Messolungi, hvor de bleve blokerede af Tyrkerne. Garnisonen i denne Fæstning, som ved Udfaldet af denne Fægtning var bleven berøvet sit sidste Haab fattede, da alle dens Forraad vare fortærede, den fortvivlede Beslutning at giøre et almindeligt Angreb og bane sig en Vei midt igiennem den fiendtlige Leier. Om Natten imellem den 21de og 22de April rykkede de fleste vaabendygtige Mænd, med Koner og Børn i Midten ud af Fæstningen, efterat de havde fornaglet Kanonerne og ladet blive en Afdeling tilbage, som skulde sætte Jld paa Minerne og vendte sig først imod Albanesernes Leier. Til Ulykke for Garnisonen havde en ung Tyrk, som var taget til Fange, taget Flugten ud af Staden, og underrettet Fienden om de Beleiredes Forsæt; da nu Grækerne rykkede frem saa fandt de Redschid Pascha udrustet for at modtage dem. Alle deres Forsøg paa at brække igiennem Albanesernes Geledder var forgiæves uagtet de bleve begunstigede af Nattens Mørke. Kampen var frygtelig; men det Mod, som Fortvivlelsen indgiød, maatte vige for Overmagten. Den største Deel af Garnisonen omkom i denne natlige Kamp; men imedens dette gik for sig var et Corps Ægyptiske Trop ver under mando af Hussem Ben rykket. ind i Staden, saa at Grækerne da de igien toge Flugten tilbage dertil, kom imellem to Jld, og bleve alle nedsablede. 3 til 400 Flygtninge, som havde søgt at undvige til Biergene bleve i en kort Afstand fra Staden indhentede af det Tyrkiske Rytterie og ligeledes nedsablede. Saavidt den Østerrigske Jagttager. – Jfølge Journal de Frankfort skulle de Russiske og Tyrkiske Gesandte forsamles i Bucharest for at regulere de Differencer, som endnu finde Sted, ogsaa skal den Østerrigske Sundheds=Cordon ved Moldau ophæves, og Communicationen blive frie som tilforn.